bluuebunny/crossref_metadata_2025 huggingface dataset:
Το πένθος στην προσχολική και πρώτη σχολική ηλικία
Authors: Οικονομάκου Φιλάνθη
Published: August 2021

Η εργασία αυτή διερευνά τη διαδικασία του πένθους σε παιδιά προσχολικής και σχολικής ηλικίας. Ως πένθος θεωρείται η ενδοψυχική διαδικασία που ξεκινά μετά από μια σοβαρή αποστέρηση, όχι όμως πραγματικό θάνατο. Στόχος είναι να βρεθεί κατά πόσο και κάτω από ποιες συνθήκες μπορεί τοπένθος να πάρει μια παθολογική τροπή. Στο βιβλιογραφικό μέρος παρουσιάζονται οι απόψεις πολλών ερευνητών, καλύπτοντας σχεδόν 100 χρόνια επιστημονικής εργασίας πάνω στο θέμα. Εξετάζονται οι έννοιες του φυσιολογικού και παθολογικού πένθους, η συσχέτιση του πένθους με τη δημιουργία ψυχοπαθολογίας και οι ιδιαίτερες συνθήκες που ισχύουν για τα παιδιά. Επίσης, εξετάζεται η συνθήκη της μετανάστευσης, που αποτελεί μια ακόμη αιτία πένθους. Στο ερευνητικό μέρος, παρουσιάζεται η έρευνα που έγινε με την εξέταση τριών ομάδων παιδιών και τα αποτελέσματα από τη χορήγηση ψυχομετρικών δοκιμασιών σε αυτά. Τις τρεις ομάδες αποτέλεσαν παιδιά που είχαν βιώσει γονεϊκή απώλεια και απώλεια του γνώριμου περιβάλλοντος τους, παιδιά που είχαν βιώσει μόνο απώλεια του οικείου τους περιβάλλοντος και παιδιά που δεν είχαν βιώσει καμιά απώλεια. Τα αποτελέσματα δείχνουν ότι μόνο η πρώτη ομάδα παιδιών έχει υψηλές τιμές, ενδεικτικές ψυχοπαθολογίας σε όλες τις ψυχομετρικές δοκιμασίες, σε πλήρη αντίθεση με τις άλλες δύο ομάδες. Αυτό σημαίνει ότι η απώλεια του στενού γονεϊκού περιβάλλοντος είναι ουσιαστικότατη για τα παιδιά μικρής ηλικίας και πιθανότατα προκαλεί την εμφάνιση ψυχολογικών προβλημάτων στο μέλλον. Αντίθετα, η απώλεια του γνώριμου περιβάλλοντος λόγω μετανάστευσης δεν αποτελεί από μόνη της επιβαρυντικό παράγοντα για την ψυχική υγεία των παιδιών. Συμπερασματικά, προτείνεται να υπάρχει πρόβλεψη για θεραπευτική αντιμετώπιση των παιδιών μικρής ηλικίας που αντιμετωπίζουν αποχωρισμό από την οικογένειά τους.
Αξιολόγηση μιας νέας ταχείας ανοσοχρωματογραφικής μεθόδου ανίχνευσης του αντιγόνου του ελικοβακτηρίου του πυλωρού στα κόπρανα
Authors: Κυρλαγκίτσης Ιωάννης
Published: August 2021

Σκοπός: Η ανίχνευση του Ελικοβακτηριδίου του πυλωρού στα κόπρανα αποτελεί αξιόπιστη μη επεμβατική μέθοδο για τη διάγνωση της λοίμωξης σε ασθενείς που δεν έχουν λάβει θεραπεία εκρίζωσης. Πρόσφατα αναπτύχθηκαν ταχείες δοκιμασίες που μπορούν να χρησιμοποιηθούν «παρά την κλίνη» του ασθενούς. Συγκρίθηκε μία ταχεία ανοσοχρωματογραφική δοκιμασία (Simple Η Pyl) με την ανοσοενζυμική δοκιμασία (Novitec EIA). Υλικό/μέθοδοι: Συμπεριελήφθησαν 50 διαδοχικοί θετικοί και 50 διαδοχικοί αρνητικοί δυσπεπτικοί ασθενείς που υπεβλήθησαν σε γαστροσκόπηση. Για τη διάγνωση της λοίμωξης χρησιμοποιήθηκε, ιστολογική εξέταση γαστρικού βλεννογόνου (χρώση Giemsa), ταχεία δοκιμασία ουρεάσης και δοκιμασία αναπνοής με ουρία (UBT). Θετικοί θεωρήθηκαν οι ασθενείς που είχαν θετικές τουλάχιστον δύο από τις τρεις δοκιμασίες, αρνητικοί όσοι είχαν αρνητικές και τις τρεις δοκιμασίες, ενώ ενδιάμεσες περιπτώσεις εξαιρέθηκαν από τη μελέτη. Αξιολογήθηκαν τα διαγνωστικά χαρακτηριστικά των δοκιμασιών Simple Η Pyl και Novitec EIA και συγκρίθηκαν με αυτά των άλλων διαγνωστικών μεθόδων. […]
Ανάπτυξη μεθοδολογίας εντοπισμού οικονομικά σημαντικών μεταβολιτών σε φυτά με αδενώδη τριχώματα
Authors: Μαρκαντωνάτου Αναστασία
Published: August 2021

Στην παρούσα διδακτορική διατριβή αναπτύχθηκε μεθοδολογία εντοπισμού αυτοφυών φυτών με αδενώδη τριχώματα που περιέχουν "οικονομικά σημαντικούς μεταβολίτες", την οποία ονομάσαμε SyMiC. Η μεθοδολογία αφορά στην προεπιλογή αυτοφυών φυτών από τα αποξηραμένα βοτανικά δείγματα τους και στον καθορισμό των δυνατοτήτων για την περεταίρω εκμετάλλευση των μεταβολιτών τους. Η μεθοδολογία εφαρμόστηκε διεξοδικά στο γένος Thymus καθώς και σε προεπιλεγμένα taxa του γένους Origanum ενώ διεξήχθη λεπτομερής βιβλιογραφική έρευνα σε taxa των οικογενειών Lamiaceae και Verbenaceae. Ως μοντέλο εφαρμογής-παρουσίασης της μεθοδολογίας SyMiC επιλέχθηκε το ενδημικό υποείδος Thymus teucrioides subsp. candilicus. To taxon ανήκει στο section Teucrioides, τα μέλη του οποίου λόγω της υψηλής πυκνότητας και ποικιλομορφίας των εκκριτικών τριχωμάτων τους αναμένονταν να αποτελέσουν πηγές δραστικών φυσικών αντιοξειδωτικών ουσιών. Τα αποτελέσματα μας τεκμηρίωσαν την αξιοπιστία των δεδομένων που προέρχονται από αποξηραμένα βοτανικά δείγματα, το συσχετισμό των τύπων των τριχωμάτων με την ταξινομική κατάταξη των ειδών που τα φέρουν καθώς και τη σημαντικότητα της χημικής ανάλυσης των εκκριτικών προϊόντων των αδενωδών τριχωμάτων. Παρατηρήθηκε ότι η σύσταση των αιθέριων ελαίων, που κατά το μεγαλύτερο ποσοστό περιέχεται στα ασπιδοειδή τριχώματα, επηρεάζεται ισχυρά από την ωριμότητα των τριχωμάτων καθώς και από τη μέθοδο και τις συνθήκες απομόνωσης και ανάλυσης. Ευπαθείς στη θέρμανση ουσίες, όπως η π-κυμεν-2,3-διόλη, η θυμοκινόνη και η 3-υδροξυ-2-μεθυλ-5-ισοπροπυλ-π-βενζοκινόνη, ουσίες με υψηλή βιολογική και οικονομική σημασία, τις οποίες απομονώσαμε για πρώτη φορά από ασπιδοειδή τριχώματα, μειώνονται δραστικά με την επίδραση θέρμανσης. Λόγω των ουσιών αυτών μας δόθηκε η δυνατότητα "παρατήρησης των βιοσυνθετικών μονοπατιών" ορισμένων ουσιών και κυρίως των μονοτερπενικών φαινολών θυμόλης και καρβακρόλης, γεγονός που ανάγει το μελετώμενο Thymus taxon σε πρότυπο μελέτης τους. Διαπιστώθηκε επίσης ότι η εμφάνιση των τριχωμάτων, παρότι γενετικά καθορισμένη, επηρεάζεται από το βιότοπο, την εποχή, το στάδιο ανάπτυξης καθώς και τη θέση του οργάνου στο φυτό ενώ σχετίζεται με την ποιότητα και κυρίως την απόδοση των αιθέριων ελαίων. Συμπερασματικά, η σύσταση των δευτερογενών μεταβολιτών του μελετώμενου υποείδους και η ιδιαίτερα υψηλή απόδοση του αιθέριου ελαίου του προσδίδουν σε αυτό υψηλή βιοτεχνολογική και φαρμακολογική σημασία, επιβεβαιώνοντας την αποτελεσματικότητα της προτεινόμενης μεθοδολογίας SyMiC.
Ανατομικά και φυσιολογικά χαρακτηριστικά του φωτοσυνθετικού ιστού του βλαστού της ελιάς ( Olea europaea L.)
Authors: Φιλίππου Εμμανουήλ
Published: August 2021

Στην παρούσα διδακτορική διατριβή μελετήθηκαν η φωτοσυνθετική και ηαναπνευστική ικανότητα των βλαστών και των φύλλων της ελιάς, η περιεκτικότητα τους σεχλωροφύλλες καθώς και η φωτοπερατότητα του εξωτερικού φλοιού των βλαστών σεσυνάρτηση με την ηλικία τους, τον προσανατολισμό των βλαστών και το καθεστώς φωτισμούπου επικρατεί στο εξωτερικό περιβάλλον. Επίσης μελετήθηκαν οι εποχικές διακυμάνσεις τωνπαραπάνω παραμέτρων.Παράλληλα, μελετήθηκαν οι μορφολογικές και ανατομικές διαφορές του φλοιούστους βλαστούς της ελιάς σε διαφορετικές ηλικίες καθώς και η λεπτή δομή των κυττάρωντου φωτοσυνθετικού παρεγχύματος των βλαστών.Τα αποτελέσματα που προέκυψαν έχουν ως εξής:S Η μορφολογία των βλαστών της ελιάς όπως και η ανατομία του φωτοσυνθετικούτους ιστού παρουσιάζει σημαντικές διαφορές αυξανομένης της ηλικίας τους, οιοποίες εντοπίζονται τόσο στους προστατευτικούς ιστούς των βλαστών όσο και στοφωτοσυνθετικό τους παρέγχυμα.S Παρουσία χλωροφύλλης διαπιστώθηκε στα κύτταρα του φωτοσυνθετικούπαρεγχύματος, του ηθμού, του ξυλώδους παρεγχύματος και της εντεριώνης νεαρώνβλαστών ελιάς ενώ σε μεγαλύτερης ηλικίας βλαστούς περιορίστηκε στοφωτοσυνθετικό παρέγχυμα το οποίο ωστόσο παρουσιάστηκε σε μεγαλύτερη έκταση(βαθιά στους βλαστούς).S Η φωτοσυνθετική και αναπνευστική δραστηριότητα βλαστών ελιάς, ηλικίαςδεκαπέντε ετών, υπήρξε συνεχής κατά τη διάρκεια όλου του έτους. Τα φύλλα φάνηκενα επηρεάζονται περισσότερο έναντι των βλαστών, από τις επικρατούσεςπεριβαλλοντικές συνθήκες.S Τόσο ο προσανατολισμός όσο και η θερμοκρασία αποτελούν παράγοντες πουφαίνεται ότι επηρεάζουν σημαντικά την φωτοσυνθετική λειτουργία τωνχλωροφυλλούχων ιστών των βλαστών.S Η παρατεταμένη συσκότιση των βλαστών της ελιάς επηρέασε σημαντικά όλες τιςφυσιολογικές παραμέτρους του φωτοσυνθετικού τους ιστού, χωρίς ωστόσο ναπαρατηρηθεί πλήρης κατάρρευση του φωτοσυλλεκτικού μηχανισμού τους, γεγονόςπου ενισχύει τις υποθέσεις για την αυξημένη αντοχή και συνεισφορά τους σε ειδικέςπεριβαλλοντικές συνθήκες.
Υπολογιστική και θεωρητική μελέτη αλληλεπίδρασης αέριου οριακού στρώματος με λεπτό υμένα υγρού πάνω σε πτέρυγα
Authors: Βλαχομήτρου Μαρία
Published: August 2021

Εξετάζεται η ευστάθεια στρωτού συνοριακού στρώματος αέρα που ρέει με υψηλό αριθμό Re πάνω από λεπτό υμένα υγρού. Η ροή πάνω από λεπτό υμένα συναντάται σε πτερύγια αεροσκαφών κάτω από συνθήκες βροχόπτωσης ή κατά την εναπόθεση de/anti-icing υγρών στην επιφάνεια τους. Για την προσομοίωση χρησιμοποιούνται τα μοντέλα που προτείνει η θεωρία τριπλής στιβάδας. Η αριθμητική επίλυση γίνεται με τη μέθοδο των Πεπερασμένων Στοιχείων με διδιάστατες συναρτήσεις βάσης κυβικά splines. Αποδεικνύεται ότι για πολύ ιξώδη υγρά, όπως είναι πολλά de/anti-icing ρευστά, η αδράνεια του υγρού δεν επηρεάζει την εξέλιξη των διεπιφανειακών κυμάτων. Αντίθετα, για λιγότερα ιξώδη υγρά, όπως είναι το νερό, οι αδρανειακές δυνάμεις του υγρού έχουν καταλυτική επίδραση στη συμπεριφορά της ροής. Εκτός από το λόγο ιξωδών διαπιστώνεται ότι το πάχος του υγρού υμένα και η διάτμηση του αέρα καθορίζουν σε μεγάλο βαθμό το αν οι αδρανειακές δυνάμεις του υγρού είναι σημαντικές. Για την περίπτωση των πολύ ιξωδών υγρών, εξετάζεται η ασθενώς μη γραμμική περιοχή και εξάγεται η μη γραμμική μιγαδική εξίσωση Schrödinger. Τα ευρήματα της ανάλυσης ευστάθειας επαληθεύονται από τις δυναμικές προσομοιώσεις που διεξήχθησαν. Στη μη-γραμμική περιοχή καταγράφονται δυο διαφορετικές ενδιαφέρουσες συμπεριφορές. Για τα πολύ ιξώδη υγρά το κυματοπακέτο που αναπτύσσεται αποκτά ένα μέγιστο ύψος, περίπου το διπλάσιο του αρχικού, και σταματάει να αυξάνεται πέρα από αυτό σχηματίζοντας κυματομορφές τύπου solitons. Το φαινόμενο αποδίδεται σε συντονισμό μεταξύ των κυμάτων που αποτελούν το ασταθές κυματοπακέτο και κυμάτων μεγάλου μήκους που δημιουργούνται λόγω της μη γραμμικής εξέλιξης των ασταθών κυμάτων. Αντίθετα, για λιγότερο ιξώδη ρευστά το κυματοπακέτο σχηματίζει μια κορυφή με συνεχώς αυξανόμενο ύψος. Ιδιαίτερο ενδιαφέρον παρουσιάζει ο σχηματισμός έντονης περιοχής ανακυκλοφορίας, καθώς και οι μεγάλες μεταβολές που παρατηρούνται στην πίεση του συνοριακού στρώματος και τη διάτμηση που δέχεται η στερεή επιφάνεια. Με παραμετρική ανάλυση καταγράφεται ο σταθεροποιητικός ρόλος της επιφανειακής τάσης στην μη γραμμική περιοχή και η δυνατότητα χρήσης τασιενεργών ουσιών για την σταθεροποίηση του συνοριακού στρώματος. Τέλος, επιβεβαιώνεται το γεγονός ότι δεν υπάρχει σημαντική αλληλεπίδραση μεταξύ των Tollmien-Schlichting (TS) και των διεπιφανειακών κυμάτων αφού για ροή ρευστών με διαφορετικά ιξώδη αναπτύσσονται σε διαφορετικές χρονικές κλίμακες.
Διπλασιασμοί του γαστρεντερικού σωλήνα
Authors: Τσικούρης Παναγιώτης
Published: August 2021

Μελετήσαμε και αναλύσαμε 24 περιπτώσεις διπλασιασμού του γαστρεντερικού σωλήνα που αντιμετωπίσθηκαν στο Νοσοκομείο Παίδων η «Αγια Σοφία» και στην Παιδοχειρουργική Κλινική του Αριστοτελείου Πανεπιστημίου Θεσσαλονίκης κατά την διάρκεια μιας Ιδετίας και εξαγάγαμε συμπεράσματα με βάση την δική μας πείρα όσον αφορά την σπάνια αυτή συγγενή ανωμαλία. Κατά την χρονική περίοδο 1975-1993 χειρουργήθηκαν: α) Στο Νοσοκομείο Παίδων η «Αγία Σοφία» 20 νεογνά, βρέφη και παιδιά με διπλασιασμό του πεπτικού σωλήνα. Από τους διπλασιασμούς αυτούς οι 16 ήταν στο λεπτό έντερο,1 στον πυλωρό, 1 στο δωδεκαδάκτυλο, 1 στο τυφλό και 1 σε όλο το παχύ έντερο. β) Στην Παιδοχειρουργική Κλινική του Αριστοτελείου Πανεπιστημίου Θεσσαλονίκης χειρουργήθηκαν 4 βρέφη και παιδιά με διπλασιασμό του πεπτικού σωλήνα, εκ των οποίων 2 ήταν στο λεπτό έντερο,1 στο λεπτό και τυφλό και 1 στο τυφλό. Η κλινική εκδήλωση ήταν εντερορραγία σε 9 ασθενείς, έμετος σε 10, εγκολεασμός σε 1,περι τονίτις σε 1, τυχαίο εύρημα σε 2 που χειρουργήθηκαν για οξεία σκωληκοειδίτιδα και δυσκοιλιότητα σε συνδυασμό με πρόπτωση του ορθού δια του δακτυλίου σε 1 ασθενή. Ένδεκα από τους διπλασιασμούς ήταν επιμήκεις με έκτοπο, ως επί το πλείστον, γαστρικό βλεννογόνο και 13 ήταν σφαιρικοί. Στην προεγχειρητική διάγνωση συνέβαλαν το υπερηχογράφημα, το σπινθηρογράφημα με ραδιενεργό τεχνήτιο και η ακτινογραφία με βαριούχο γεύμα και βαριούχο υποκλυσμό. Η σπανιότητα των διπλασιασμών του πεπτικού σωλήνα σε συνδυασμό και με τον μικρό πληθυσμό της χώρας μας, καθιστούν την εμπειρία όσον αφορά την αντιμετώπιση των συγγενών αυτών ανωμαλιών περιορισμένη. Ως εκ τούτου το θέμα των διπλασιασμών είναι ενδιαφέρον και το γεγονός της χειρουργικής αντιμετώπισης των ασθενών μας χωρίς μετεγχειρητικές επιπλοκές ή κακή έκβαση, σε υλικό αντιπροσωπευτικό από τον Ελληνικό χώρο, αποτελούν την συμβολή μας στη μελέτη του θέματος.
Ηλεκτρική διασπορά του κολπικού επάρματος P
Authors: Γιαλάφος Ηλίας
Published: August 2021

Η κολπική μαρμαρυγή αποτελεί την πιο συχνή αρρυθμία γι’ αυτό και η πρόγνωσή της αποτελεί ερευνητικό πεδίο. Στις αναίμακτες προγνωστικές προσεγγίσεις συγκαταλέγεται και το ηλεκτροκαρδιογράφημα 12 απαγωγών (ΗΚΓ), όπου η διάρκεια του P επάρματος εκφράζει ενδοκολπική και διακολπική αγωγή του ερεθίσματος χωρίς μεγάλη ευαισθησία. Έτσι, θέλοντας να εφαρμόσουμε καινούργιους δείκτες, χρησιμοποιήσαμε τη μέγιστη και ελάχιστη διάρκεια, τη διασπορά τη σταθερή απόκλιση και τη μέση τιμή της διάρκειας του επάρματος στις 12 απαγωγές μεταξύ ομάδας ελέγχου και αναταγμένων ατόμων από ιδιοπαθή κολπική μαρμαρυγή (PAF). 100 ασθενείς με ιστορικό PAF εξετάσθηκαν και συγκρίθηκαν με 49 υγιή άτομα. Όλα τα άτομα υποβλήθηκαν σε ψηφιακό ΗΚΓ και μετρήθηκαν όλα τα επάρματα. Η μέγιστη και ελάχιστη διάρκεια του P, η διασπορά του P, το μέσο P και η σταθερή απόκλιση του P ήταν στατιστικά μεγαλύτερη στην ομάδα των ασθενών απ’ ότι στην ομάδα ελέγχου. Τιμή μέγιστης διάρκειας του Ρ ίση με 113 msec διέκρινε με πολύ καλή ευαισθησία και ειδικότερα τους ασθενείς που είχαν ιστορική PAF στην διασπορά ίση με 39 msec είχε επίσης πολύ καλή ειδικότητα και ευαισθησία. Συνδυασμός των 2 αυτών δεικτών ξεχώριζε με πολύ καλή ευαισθησία και ειδικότητα. Συμπερασματικά, η μελέτη αυτή ανέδειξε την ύπαρξη νέων, αξιόπιστων ΗΚΓ δεικτών για την πρόγνωση PAF.
Σκέδαση σφαιρικών ηλεκτρομαγνητικών κυμάτων σε χειρόμορφο περιβάλλον
Authors: Μπερκέτης Νικόλαος
Published: August 2021

Στη διδακτορική διατριβή του κ. Ν. Μπερκέτη μελετώνται προβλήματα σκέδασης σφαιρικών ηλεκτρομαγνητικών κυμάτων με αρμονική χρονική εξάρτηση, που διαδίδονται σε ένα ομογενές χειρόμορφο μέσο. Ο σκεδαστής μπορεί να είναι ένας τέλειος αγωγός, ή ένα διηλεκτρικό, ή ένας αγωγός με εμπέδηση. Συγκεκριμένα για όλα αυτά τα είδη σκεδαστών αποδεικνύονται τα βασικά θεωρήματα σκέδασης. Υπολογίζεται η ακριβής λύση του προβλήματος για ένα σφαιρικό σκεδαστή τέλειο αγωγό σε χειρόμορφο περιβάλλον και επιλύεται ένα αντίστροφο πρόβλημα σκέδασης, με τη χρήση δεδομένων μακρινού ή κοντινού πεδίου.
Χαρακτηρισμός και βιοχημικός ρόλος των γονιδίων που εμπλέκονται στο μεταβολισμό του άνθρακα στα φυμάτια του Lotus japonicus
Authors: Τσίκου Δανιέλα
Published: August 2021

Κατά τη διαδικασία της αζωτοδέσμευσης συμβαίνουν πολλές αλλαγές στη γονιδιακή έκφραση και στη συσσώρευση μεταβολιτών τόσο στα ριζόβια όσο και στο φυτό ξενιστή. Έλλειψη φωτο-συνθετικού άνθρακα που προκλήθηκε από παρατεταμένο σκοτάδι επέφερε μείωση στα μεταγραφικά επίπεδα των περισσοτέρων γονιδίων του πρωτογενούς και δευτερογενούς μεταβολισμού του φυματίου. Η συσσώρευση μεταβολιτών δεν παρουσίασε μεγάλες αλλαγές, αλλά παρατηρήθηκε μεγάλη συσσώρευση αμινοξέων που ίσως οφείλεται σε αποδόμηση πρωτεϊνών μειωμένη γλυκόλυση και δέσμευση CO₂ επέφερε έλλειψη σε σκελετούς άνθρακα που είναι απαραίτητοι για τη διαδικασία της αζωτοδέσμευσης. Στο δεύτερο μέρος της διατριβής πραγματοποιήθηκε χαρακτηρισμός δύο α-τύπου και μιας β-τύπου καρβονικών ανυδρασών. Η λειτουργικότητα των πολυπεπτιδίων επιβεβαιώθηκε με βιοχημικές δοκιμές. Η έκφραση των γονιδίων βρέθηκε να είναι ενισχυμένη κυρίως σε νεαρά αλλά και σε ώριμα φυμάτια. Το γεγονός ότι σίγηση των γονιδίων προκάλεσε μειωμένη δραστηριότητα νιτρογενάσης συνδέει το ρόλο τους με την αζωτοδέσμευση.
Εφαρμογή κλασσικών και σύγχρονων μεθόδων στην αντιμετώπιση της βερτισιλλίωσης της ελιάς
Authors: Μαρκάκης Εμμανουήλ
Published: August 2021

Η βερτισιλλίωση αποτελεί τη σημαντικότερη ασθένεια της ελιάς στις χώρες της Μεσογείου και στην Καλιφόρνια. Στόχος της παρούσας εργασίας ήταν η αξιολόγηση μεθόδων οι οποίες συμβάλουν στην αντιμετώπιση της ασθένειας στην ελιά, καθώς και η διερεύνηση πιθανών μηχανισμών ανεκτικότητας. Η ερευνητική μελέτη βασίστηκε σε τέσσερις βασικές κατευθύνσεις: α) αξιολόγηση υποκειμένων ελιάς ως προς την αντοχή τους στο μύκητα Verticillium dahliae β) αξιολόγηση της ανθεκτικότητας και συγκριτική διαφοροποίηση τριών σημαντικών ποικιλιών ελιάς (Αμφίσσης, Καλαμών, Κορωνέικη) στην αποφυλλωτική και μη αποφυλλωτική φυλή του παθογόνου, γ) αξιολόγηση της ικανότητας του βακτηρίου Paenibacillus alvei Κ-165 να προστατεύει την ελιά από την ασθένεια και δ) διερεύνηση των πιθανών μηχανισμών ανθεκτικότητας ποικιλιών ελιάς στη βερτισιλλίωση. Από τα αποτελέσματα προέκυψε ότι υπάρχουν υποκείμενα με υψηλά επίπεδα ανεκτικότητας στην ασθένεια, ενώ η αποφυλλωτική φυλή πιθανόν να μην αποτελεί απειλή για δύο σημαντικές Ελληνικές ποικιλίες της χώρας μας. Ενθαρρυντικά φαίνεται να είναι τα αποτελέσματα για την αντιμετώπιση της βερτισιλλίωσης της ελιάς με το στέλεχος K-165, ενώ πέρα των μεταβολών των φαινολικών ενώσεων στους ιστούς της ελιάς, σημαντικό ρόλο στην εκδήλωση του φαινομένου της ανεκτικότητας φαίνεται να διαδραματίζει η ένωση verbascoside.
Μελέτη του μιτοχονδριακού γονιδιώματος του εντομοπαθογόνου μύκητα verticillium lecanii
Authors: Κουβέλης Βασίλειος
Published: August 2021

Ο εντομοπαθογόνος μύκητας Verticillium lecanii χρησιμοποιείται στην βιολογική προστασία αγροτικών καλλιεργειών. Είναι είδος με μεγάλη ετερογένεια και μέχρι σήμερα οι μοριακές και βιοχημικές μελέτες του είναι περιορισμένες. Το μιτοχονδριακό γονιδίωμα του μύκητα δίνει πληροφορίες βασικές για την ταυτοποίηση του είδους δια- και ενδο- ειδικά. Είναι κυκλικό μόριο, μεγέθους 24.499 ζευγών βάσεων. Περιέχει 14 γονίδια που παίζουν ρόλο στην αναπνοή, τα γονίδια του rRNA των ριβοσωμικών υπομονάδων για τη συγκρότηση των μιτοχονδριακών ριβοσωμάτων και 25 tRNAs που φέρουν όλα τα αμινοξέα, εκτός της αλανίνης και κυστεΐνης. Στη μεγάλη ριβοσωμική υπομονάδα εντοπίστηκε ένα εσώνιο ομάδας Ι, όπου υπάρχει ανοικτό πλαίσιο ανάγνωσης που πιθανά κωδικοποιεί πρωτεΐνη απαραίτητη για τη συγκρότηση της μιτοχονδριακής μικρής ριβοσωμικής υπομονάδας (rps 3). Οι δευτεροταγείς δομές των ριβοσωμικών rRNA είναι σε πλήρη συμφωνία με τις αντίστοιχες δομές άλλων γονιδιωμάτων. Η πρωτοταγής αλληλουχία των γονιδίων που κωδικοποιούν για πρωτεϊνικά μόρια έδειξαν μεγάλη συντηρητικότητα με τα αντίστοιχα γονίδια των πυρηνομυκήτων. Η σύγκριση όλου του μιτοχονδριακού DNA του μύκητα με τα αντίστοιχα ολοκληρωμένα γονιδιώματα άλλων μυκήτων έδειξε περιοχές όπου η γονιδιακή σειρά διατηρείται, προσφέροντας και πληροφορίες για τον πρόγονο του μιτοχονδριακού γονιδιώματος.
Η επίδραση της ταμοξιφαίνης στη γλοιότητα του αίματος και του πλάσματος
Authors: Δασκαλόπουλος Μαργαρίτης-Μάριος
Published: August 2021

Η παρούσα αιμορρεολογική μελέτη σκοπό είχε τη διερεύνηση της επίδρασης τηςταμοξιφαίνης στη γλοιότητα του αίματος και του πλάσματος, συμβάλλοντας στηναναγνώριση των αιτίων των θρομβοεμβολικών επεισοδίων που εκδηλώνονται κατάτη διάρκεια αγωγής με το φάρμακο.Διενεργήθηκαν 7 κλινικές μελέτες. Η μελέτη της επίδρασης της ταμοξιφαίνης στηγλοιότητα του ολικού αίματος δεν ανέδειξε σταθερή μεταβολή που να μπορεί νααξιολογηθεί κλινικά. Η χορήγηση ταμοξιφαίνης σε μετεμμηνοπαυστακές γυναίκες δεβρέθηκε να επηρεάζει το γενετικό ορμονικό περιβάλλον τους. Η χειρουργικήαντιμετώπιση του Ca μαστού δε φαίνεται να προκαλεί, ως ανεξάρτητος παράγοντας,σημαντική μεταβολή της γλοιότητας του αίματος. Η αύξηση της γλοιότητας τουπλάσματος αποτελεί τη σημαντικότερη αιμορρεολογική επίδραση της λήψηςταμοξιφαίνης. Στην αύξηση της γλοιότητας του πλάσματος πιθανά συμβάλλει ηπαρατηρούμενη αύξηση του ινωδογόνου και των λευκωματινών. Φαίνεται ότι ηχορήγηση ταμοξιφαίνης προκαλεί αιμοαραίωση και ελάττωση των φυσικώναντιπηκτικών πρωτεϊνών. Οι αιμορρεολογικές επιπτώσεις της ταμοξιφαίνης στηγλοιότητα του πλάσματος είναι πιθανά αναστρέψιμο φαινόμενο. Στο σύνολο τωνγυναικών που μελετήθηκαν δεν παρατηρήθηκε κανένα θρομβοεμβολικό επεισόδιο. Ησημασία της αύξησης της γλοιότητας στην πρόκληση θρομβοεμβολικών επεισοδίωνκατά τη διάρκεια λήψης ταμοξιφαίνης δεν έχει πλήρως αποσαφηνιστεί και ο ακριβήςρόλος της χρήζει περαιτέρω διερεύνησης.
Μαθηματική ανάλυση της έκρηξης λύσεων σε τοπικά και μη-τοπικά προβλήματα μερικών διαφορικών εξισώσεων
Authors: Λάτος Ευάγγελος
Published: August 2021

Στην παρούσα εργασία μελετάμε τη συμπεριφορά των λύσεων τοπικών αλλά και μη τοπικών παραβολικών προβλημάτων. Ξεκινάμε με το Πρώτο Κεφάλαιο το οποίο είναι εισαγωγικό και δίνονται οι ορισμοί και οι έννοιες που θα χρησιμοποιηθούν. Στο Δεύτερο Κεφάλαιο μελετάμε τη συμπεριφορά της λύσης ενός μη-τοπικού προβλήματος διήθησης αλλά και ενός προβλήματος πορώδους μέσου όπου με μεθόδους σύγκρισης αποδεικνύουμε ύπαρξη (τοπική) και μοναδικότητα των λύσεων και στη συνέχεια με τη μέθοδο Kaplan αποδεικνύουμε έκρηξη. Στο Τρίτο Κεφάλαιο μελετάμε τη συμπεριφορά της λύσης στην κρίσιμη τιμή της παραμέτρου και αποδεικνύουμε ότι έχουμε ολική έκρηξη. Τέλος, στο Τέταρτο Κεφάλαιο δείχνουμε την έκρηξη της λύσης για το κλασσικό πρόβλημα διήθησης για τιμές της παραμέτρου πάνω από την κρίσιμη τιμή. Εδώ χρησιμοποιούμε τεχνικές σύγκρισης.
Μαθηματική και υπολογιστική μοντελοποίηση της πληθυσμιακής δυναμικής σε θαλάσσια οικοσυστήματα
Authors: Πολιτικός Δημήτριος
Published: August 2021

Στη παρούσα εργασία, μελετήσαμε προβλήματα από θαλάσσια οικοσυστήματα. Συγκεκριμένα, μελετήσαμε τη πληθυσμιακή δυναμική της μεσογειακής φώκιας στο πάρκο Αλοννήσου, Β. Σποράδες. Διερευνήσαμε την εξέλιξη της βιομάζας του γαύρου κάτω από τις διαφορετικές στρατηγικές αλίευσής του στη περιοχή του Β. Αιγαίου. Επίσης, αναπτύξαμε ένα βιοενεργητικό και πληθυσμιακό μοντέλο σε σύζευξη με ένα οικολογικό μοντέλο για το γαύρο με σκοπό να αξιολογήσουμε την επίδραση των χαμηλότερων τροφικών επιπέδων του θαλάσσιου οικοσυστήματος, καθώς και του ανθρώπινου παράγοντα μέσω της αλιείας στην εξέλιξη του βάρους του γαύρου και τη πληθυσμιακή αφθονία του.
Μελέτη ιονοσφαιρικού ψηφιακού συστήματος κάτω από διάφορες συνθήκες διάδοσης
Authors: Νησσόπουλος Ιωάννης
Published: August 2021

Στην παρούσα εργασία μελετάται η συμπεριφορά και αξιολογείται η επίδοση ιονοσφαιρικώνψηφιακών συστημάτων σε συνθήκες διαλείψεων, παρουσία λευκού προσθετικού θορύβου (AWGN) μεχρήση μεθόδων προσομοίωσης σε υπολογιστή, του συστήματος, των σημάτων και των διεργασιών. Ταεξεταζόμενα συστήματα συνδυάζουν ψηφιακές τεχνικές σηματοδοσίας, τεχνικές κωδικοποίησηςυψηλής φασματικής απόδοσης και τεχνικές αναδιάταξης συμβόλων.Πιο συγκεκριμένα μελετήθηκε η συμπεριφορά των συμβατικών TCM τεχνικών κωδικοποίησης /διαμόρφωσης καθώς και των συστημάτων διπλής κωδικοποίησης που προκύπτουν από το συνδυασμότων παραπάνω τεχνικών με κώδικες Reed-Solomon, διαφορική κωδικοποίηση και δύο τεχνικέςαναδιάταξης των συμβόλων. Στη συνέχεια τροποποιήθηκε η λειτουργία του TCM αποκωδικοποιητήώστε να προσαρμοστεί στις τυχαίες μεταβολές ενός καναλιού που παρουσιάζει διαλείψεις καιεξετάστηκε η συμπεριφορά των παραπάνω συστημάτων σε περιβάλλον απλών και πολλαπλώνοδεύσεων.Τα σημαντικότερα συμπεράσματα της διατριβής συνοψίζονται παρακάτω: Οι συμβατικοί TCM κώδικες δεν παρουσιάζουν ικανοποιητική συμπεριφορά. Τα συστήματα διπλής κωδικοποίησης με τη βοήθεια των δύο τεχνικών αναδιάταξηςπαρουσιάζουν σημαντικά βελτιωμένη συμπεριφορά σε σχέση με τους TCM κώδικες. Οι βελτιώσεις που επιτυγχάνονται με την προτεινόμενη τροποποίηση του μέτρου τουκανόνα απόφασης τόσο στις ΤCM τεχνικές όσο και στα συστήματα διπλήςκωδικοποίησης είναι πολύ μεγάλες και η επίδοση των συστημάτων πλησιάζει τηθεωρητικά βέλτιστη. Η συμπεριφορά των συστημάτων διπλής κωδικοποίησης σε περιβάλλον πολλαπλώνοδεύσεων είναι γενικά ικανοποιητική και εξαρτάται ευθέως από το λόγο ισχύος τωνλαμβανόμενων οδεύσεων.
Μελέτη των δεικτών της νεφρικής αγγειακης αντίστασης στη νεφρική ανεπάρκεια με την μέθοδο του έγχρωμου doppler
Authors: Κώτης Αλέξανδρος
Published: August 2021

ΣΚΟΠΟΣ: Είναι σύνηθες φαινόμενο οι ασθενείς με κάποιου βαθμού νεφρική ανεπάρκεια να λαμβάνουν χρόνια διουρητικά και αντιυπερτασικά φάρμακα, έτσι σκεφθήκαμε να μελετήσουμε την επίδραση διαφόρων αντιυπερτασικών φαρμάκων στη μέτρηση της νεφρικής αγγειακής αντίστασης. ΥΛΙΚΟ ΚΑΙ ΜΕΘΟΔΟΙ: Οι ασθενείς υποβλήθηκαν σε έγχρωμο Doppler νεφρών με μηχάνημα Toshiba SSH 140a. Μελετήθηκαν η διαστολική/συστολική ταχύτητα (D/S), ο δείκτης παλμικότητας PI, ο δείκτης αντίστασης RI, ο ARI (μέση συνολική διάφορα του δείκτη αντίστασης των νεφρών του εξεταζόμενου καθώς και ο δείκτης νεφρικής αορτής και ο μέσος δείκτης των τμηματικών αρτηριών RISEGA. Χρησιμοποιήθηκαν 4 κατηγορίες αντιυπερτασικών φαρμάκων β-αναστολείς (β-α) αναστολείς μετατρεπτικού ένζυμου α-ΜΕΑ, αναστολείς αγγειοτενσίνης ΑΠ αναστολείς δίαυλου ασβεστίου (ΑΔΑ ). ΑΠΟΤΕΛΕΣΜΑΤΑ: Στατιστικά σημαντική μείωση της νεφρικής αγγειακής αντίστασης όπως εκφράζεται από τη μείωση των δεικτών παλμικότητας RI και αντίστασης RI παρατηρήθηκε μόνο στην ομάδα με αναστολείς δίαυλου ασβεστίου (CCB) PI (0 023) και RI (p<0.027).
Εγκαταστάσεις Ηπειρωτών και Θεσσαλών προσφύγων στο ελεύθερο κράτος 1832-1862
Authors: Κωσταβασίλης Κωνσταντίνος
Published: August 2021

Εξετάζονται οι μετακινήσεις πληθυσμιακών ομάδων από την Ήπειρο και Θεσσαλία κατά την Καποδιστριακή και Οθωνική περίοδο. Μετά την επανάσταση οι ηπειροθεσσαλοί πρόσφυγες είτε επιζητούν μόνιμη εγκατάσταση και αποκατάσταση είτε ένταξη των πατρίδων τους στο Ελληνικό κράτος. Εγκαθίστανται στην Αιτωλοακαρνανία, τη Φθιώτιδα και την Ηλεία χωρίς σχεδιασμό και συνήθως με τεταμένες σχέσεις με τους ντόπιους. Η αδυναμία της κυβέρνησης να επιλύσει αμέσως τα προβλήματά τους, τους οδηγεί σε εχθρική στάση. Η Αντιβασιλεία αντιμετωπίζει αρχικά το πρόβλημα ως μέρος του προβλήματος διοίκησης της χώρας και προχωρά σε εγκαταστάσεις στις αναφερθείσες περιοχές και τη Βοιωτία με εμπόδια όμως από τη γραφειοκρατία και τις εσωτερικές προστριβές. Ο Όθωνας διαμορφώνει αξιόλογο θεσμικό πλαίσιο το οποίο ωστόσο αδυνατεί να εφαρμοστεί αμέσως και καθ’ ολοκληρίαν. Δίδεται βάρος στις εγκαταστάσεις Ηπειρωτών στην Ηλεία, Σαρακατσάνων στην Βοιωτία και Θεσσαλών στη Φθιώτιδα. Γίνεται προσπάθεια για ομαλή ένταξη των προσφύγων στις τοπικές κοινωνίες και ενασχόλησή τους με τη γεωργία, όχι πάντα επιτυχής. Πάντως οι πρόσφυγες οδηγούν σε επανεξέταση του ζητήματος των εθνικών γαιών και συγκρότηση ενός αλυτρωτικού κινήματος που θα οδηγήσει στην Μεγάλη Ιδέα.
Η συμβολή της αγγειοπλαστικής των καρωτίδων αρτηριών στη μείωση των ισχαιμικών αγγειακών εγκεφαλικών επεισοδίων σε ασθενείς που υποβάλλονται σε εγχειρήσεις ανοικτής καρδιάς
Authors: Βελισσάρης Ιωάννης
Published: August 2021

Σκοπός: Η καλύτερη δυνατή αντιμετώπιση των ασθενών που πρόκειται να υποβληθούν σε εγχείρηση καρδιάς και ταυτόχρονα πάσχουν και από σοβαρού βαθμού στένωση της μιας τουλάχιστον καρωτίδας, αποτέλεσε και αποτελεί αντικείμενο εκτεταμένων επιστημονικών συζητήσεων. Η ενδαρτηρεκτομή της καρωτίδας πριν την εγχείρηση καρδιάς, σε ένα ή δύο χρόνους, είναι η τακτική που επικράτησε περισσότερο στις μελέτες που δημοσιεύθηκαν. Η διαδερμική αγγειοπλαστική των καρωτίδων εμφανίσθηκε σαν εναλλακτική της ενδαρτηρεκτομής μέθοδος και δημιούργησε νέα δεδομένα. Σκοπός της παρούσας μελέτης ήταν η διερεύνηση της ασφάλειας και αποτελεσματικότητας της αντιμετώπισης των καρωτιδικών στενώσεων των καρδιοχειρουργικών ασθενών με αγγειοπλαστική, αμέσως πριν την εγχείρηση καρδιάς. Μέθοδος: Στη μελέτη συμπεριλήφθηκαν 75 ασθενείς (58 άντρες και 17 γυναίκες), στους οποίους τέθηκε η ένδειξη για εγχείρηση καρδιάς και κατά τον προεγχειρητικό υπερηχογραφικό έλεγχο βρέθηκε να πάσχουν από σοβαρού βαθμού (≥70%) καρωτιδική στένωση. Οι ασθενείς αυτοί υποβλήθηκαν σε αγγειοπλαστική της καρωτίδας με τοπική αναισθησία, αμέσως πριν την εγχείρηση καρδιάς. Σε όλους χρησιμοποιήθηκαν ειδικοί καρωτιδικοί μεταλλικοί ενδονάρθηκες (stent) και συσκευές προστασίας του εγκεφάλου από έμβολα. Διπλή αντιαιμοπεταλιακή αγωγή χορηγήθηκε μετεγχειρητικά σε όλους τους ασθενείς. Αποτελέσματα: Παρά το επιβαρημένο υπόβαθρο των ασθενών, τα αποτελέσματα ήταν ιδιαίτερα ενθαρρυντικά. Η αγγειοπλαστική ήταν επιτυχημένη σε όλες τις περιπτώσεις και δεν υπήρξαν άμεσες νευρολογικές επιπλοκές. Κατά τις πρώτες 30 ημέρες δεν υπήρξε κανένας θάνατος και καμία περίπτωση εμφράγματος μυοκαρδίου. Οι νευρολογικές επιπλοκές που καταγράφηκαν, εμφανίσθηκαν μετά την αφύπνιση των ασθενών και ήταν οι εξής: ένας ασθενής (1,33%) παρουσίασε ημιπάρεση με σταδιακή βελτίωση και ένας δεύτερος παροδική πάρεση άνω άκρου που υποχώρησε κατά το πρώτο 24ωρο (παροδικό ισχαιμικό εγκεφαλικό επεισόδιο). Συμπέρασμα: Το πολύ χαμηλό ποσοστό επιπλοκών της μεθόδου οδηγεί στη διαπίστωση ότι η αντιμετώπιση με αγγειοπλαστική καρωτίδας και εγχείρηση καρδιάς σε ένα χρόνο, είναι πιθανώς ασφαλέστερη επιλογή από την αντιμετώπιση με ενδαρτηρεκτομή και εγχείρηση καρδιάς σε ένα ή δύο χρόνους. Επίσης φαίνεται να υπερέχει και της σταδιακής αντιμετώπισης με αγγειοπλαστική της καρωτίδας και εγχείρηση καρδιάς. Προϋπόθεση των καλών αποτελεσμάτων είναι η σωστή επιλογή των ασθενών και η εμπειρία της ιατρικής ομάδας.
Πρόγραμμα παρέμβασης για την καλλιέργεια της μνημονικής ικανότητας και την ανάπτυξη βασικών αριθμητικών δεξιοτήτων σε παιδιά με μαθησιακές δυσκολίες στα μαθηματικά
Authors: Ζεργιώτης Ανδρέας
Published: August 2021

Η πειραματική αυτή έρευνα αφορά στη θεωρητική τεκμηρίωση, στο σχεδιασμό και την εφαρμογή ενός βραχύχρονου προγράμματος επανορθωτικής διδασκαλίας για μαθητές Γ΄ δημοτικού με μαθησιακές με μαθησιακές δυσκολίες στα μαθηματικά, οι οποίοι στο Β΄ εξάμηνο της σχολικής φοίτησης υστερούν σε σχέση με τους συμμαθητές τους στην κατανόηση και το χειρισμό βασικών μαθηματικών εννοιών. Το πρόγραμμα περιλαμβάνει την πλήρη κατανόηση του μεγέθους και της τάξης των αριθμών της πρώτης εικοσάδας και της πρώτης εκατοντάδας από τους μαθητές με βάση τις θεωρίες του Piaget και του Bruner, δίνει έμφαση στην από μνήμης εκτέλεση των αριθμητικών πράξεων της πρόσθεσης και της αφαίρεσης, καθώς και στην επίλυση απλών και περισσότερο σύνθετων αριθμητικών προβλημάτων. Περιλαμβάνει επίσης την παράλληλη και συστηματική άσκηση της εργαζόμενης μνήμης και της μνήμης ακολουθιών, καθώς και την εκμάθηση μεταγνωστικών και μεταμνημονικών τεχνικών στην αριθμητική. Στόχος του προγράμματος είναι η ουσιαστική βελτίωση της απόδοσης και της μαθησιακής ικανότητας των παιδιών στα μαθηματικά, καθώς και η παράλληλη ενίσχυση της μνημονικής τους ικανότητας. Ως μέσα συλλογής δεδομένων χρησιμοποιήθηκαν το Αθηνά Τεστ Διάγνωσης Δυσκολιών Μάθησης, η κλίμακα μνήμης και η κλίμακα αριθμητικής από το Ελληνικό WISC-III, το μη λεκτικό τεστ νοημοσύνης RAVEN, καθώς και τρία αυτοσχέδια τεστ αριθμητικής επίδοσης, που κατασκευάστηκαν για το σκοπό αυτό. Η έρευνα έγινε στο 2ο, το 3ο και το 4ο Δημοτικό Σχολείο Νέου Ψυχικού. Το δείγμα αποτελείτο από εκατόν είκοσι έναν μαθητές της Γ΄ τάξης. Την Πειραματική Ομάδα (target group) αποτέλεσαν δεκαπέντε παιδιά (Ν=15), των οποίων η επίδοση στα μαθηματικά βρέθηκε να υστερεί σημαντικά σε σχέση με τους συμμαθητές τους. Μια άλλη ομάδα δέκα παιδιών (Ν=10), με αντίστοιχα χαμηλή επίδοση στα μαθηματικά, χρησιμοποιήθηκε ως Ομάδα Ελέγχου. Τα αποτελέσματα από την εφαρμογή του προγράμματος της παρέμβασης έδειξαν, ότι οι μαθητές της πειραματικής ομάδας εμφάνισαν σημαντική βελτίωση τόσο στη μνημονική ικανότητα όσο και στην ανάπτυξη βασικών αριθμητικών δεξιοτήτων.
Ιστοχημική μελέτη της υδροξυλάσης της τυροσίνης στον παρακοιλιακό και υπεροπτικό πυρήνα του υποθαλάμου σε συνθήκες ενεργοποίησης του υποθαλαμο-νευροϋποφυσικού άξονα
Authors: Μαλιδέλης Ιωάννης
Published: August 2021

Δυσλειτουργίες στην πρόσληψη και το μεταβολισμό του ύδατος έχουν αναφερθεί στους σχιζοφρενείς. Η πολυδιψία, η υπονατριαιμία και η δηλητηρίαση δι’ ύδατος αποτελούν σημαντικά προβλήματα για ένα ποσοστό χρόνιων ασθενών. Πειράματα με δοκιμασία φόρτισης δι’ ύδατος υποδεικνύουν ανωμαλίες στη ρύθμιση της ενεργότητας των βασοπρεσσινικών νευρώνων στους σχιζοφρενείς. Για τη διερεύνηση της παραπάνω υπόθεσης, μελετήσαμε κυτταρικούς δείκτες ενεργοποίησης στο ραχιαίο-πλάγιο τμήμα του υπεροπτικού πυρήνα (SON) του υποθαλάμου σε νεκροτομικό υλικό από 9 σχιζοφρενείς υπό φαρμακοθεραπεία και 9 μάρτυρες. Στα ιατρικά ιστορικά των ασθενών δε βρέθηκαν πληροφορίες για την παρουσία πολυδιψίας ή υπονατριαιμίας. Μελετήσαμε ιστοχημικά την έκφραση δεικτών νευρωνικής δραστηριότητας όπως το μέγεθος των νευρώνων και του στοιχείου Golgi καθώς και την έκφραση του mRNA της βασοπρεσσίνης με υβριδισμό in situ. Ακολούθησε μορφομετρική και στατιστική ανάλυση των αποτελεσμάτων. Εξετάσαμε επίσης την έκφραση της πρωτεΐνης και του mRNA της υδροξυλάσης της τυροσίνης (ΤΗ), καθόσον προηγούμενες μελέτες μας έδειξαν αυξημένη ανοσοαντίδραση για ΤΗ στους βασοπρεσσινικούς νευρώνες του ανθρώπινου υποθαλάμου υπό συνθήκες παρατεταμένης ενεργοποίησης του συστήματος της νευροέκκρισης. Τα ευρήματά μας δείχνουν ότι δεν υπάρχουν στατιστικά σημαντικές διαφορές μεταξύ σχιζοφρενών και μαρτύρων σε κανέναν από τους δείκτες νευρωνικής δραστηριότητας στον SON, παρά το ότι η πλειονότητα των μέσων τιμών εμφανίστηκε αυξημένη στους σχιζοφρενείς. Συμπερασματικά, η ενεργότητα των βασοπρεσσινικών νευρώνων του SON δε φαίνεται να είναι διαφορετική στους σχιζοφρενείς υπό φαρμακοθεραπεία σε σχέση με τους μάρτυρες. Επειδή το δείγμα μας δεν περιείχε πολυδιψικούς ή υπονατριαιμικούς ασθενείς, χρειάζεται περαιτέρω έρευνα για την εκτίμηση των δεικτών νευρωνικής δραστηριότητας στη συγκεκριμένη υποομάδα σχιζοφρενών, που θεωρούνται πιο ευάλωτοι στην εκδήλωση δηλητηρίασης εξ ύδατος.
Πολιτικές και κοινωνικές απηχήσεις σε έργα τραγικών με πυρήνα τον πόλεμο (478-404)
Authors: Δημοπούλου Μαρία
Published: August 2021

Στόχος της διατριβής είναι η διερεύνηση της εικόνας του ηγέτη και η σχέση του με τους στρατιώτες και τον άμαχο πληθυσμό, όπως διαμορφώνονται υπό την επίδραση του πολέμου και έχουν αποτυπωθεί σε διασωθέντα έργα τραγικών κατά την περίοδο της Πεντηκονταετίας και του Πελοποννησιακού πολέμου. Αφού συγκεντρώθηκαν τα απαιτούμενα στοιχεία από την ανάλυση και ερμηνεία των εξετασθέντων έργων αναζητήθηκαν ιστορικά παράλληλα σύγχρονα προς τα έργα λαμβάνοντας υπόψη ότι δεν μπορεί να υπάρξει απόλυτη ταύτιση ανάμεσα σε πρόσωπα και περιστατικά των έργων με αυτά της ιστορικής πραγματικότητας. Σε έργα της Πεντηκονταετίας επικρατεί το πανελλήνιο πνεύμα και η ομοψυχία (Πέρσες), ο ηγέτης εκδηλώνει δημοκρατική συμπεριφορά ή σπεύδει να προασπίσει την πόλη του όταν αυτή κινδυνεύει από δική του υπαιτιότητα ή θυσιάζεται για υψηλές ηθικέ αρχές. Οι στρατιώτες πειθαρχούν στους ηγέτες τους, ενώ εμφανίζονται τα πρώτα σημάδια κόπωσης όταν συμμετέχουν σε πανελλήνιες επιχειρήσεις και εντοπίζεται υποβόσκουσα δυσαρέσκεια. Ο άμαχος πληθυσμός, που αποτελείται κυρίως από γυναίκες, περιορίζεται στα καθήκοντά του στον οίκο, ενώ κατατρύχεται από τον φόβο για τα δεινά του πολέμου. Σε διασωθέντα έργα του Πελοποννησιακού πολέμου ο ηγέτης σπεύδει να προασπίσει την πόλη του όταν κινδυνεύει, αλλά εντοπίσθηκαν και περιπτώσεις κατά τις οποίες οι ηγέτες όταν νικούν εκτραχύνονται σε αγριότητες ή σε άλλες περιπτώσεις ο ηγέτης εκπληρώνει το χρέος του προς την πόλη αφού έχει προηγηθεί εσωτερική σύγκρουση ανάμεσα στο προσωπικό και το συλλογικό συμφέρον. Οι στρατιώτες σπεύδουν να προασπίσουν την πόλη, αλλά εντοπίσθηκαν και περιπτώσεις κατά τις οποίες παρέκκλιναν από τις αρχές που έπρεπε να διέπουν τη συμπεριφορά τους. Δεν διστάζουν σε άλλη περίπτωση να συμπεριφερθούν προσβλητικά προς τον ηγέτη τους ή ακόμα και να είναι έτοιμοι να βιαιοπραγήσουν σε βάρος του ή να τον φονεύσουν. Ο άμαχος πληθυσμός υφίσταται τα δεινά του πολέμου και διαδραματίζει ενεργό ρόλο στις εξελίξεις, ενώ παρατηρείται ότι λειτουργούν υπερβαίνοντας τα όρια της θέσης τους. Η περίοδος από το 478 έως το 404 αρχίζει με τον απόηχο της πανελλήνιας νίκης κατά των Περσών και λήγει με το τέλος ενός πολέμου ανάμεσα σε Έλληνες.
Αλγόριθμοι ανάλυσης εικόνας και συνδυασμού ταξινομητών προτύπων με εφαρμογή στην ιατρική διάγνωση
Authors: Γεωργίου Χαρίλαος
Published: August 2021

Η εφαρμογή της επιστήμης της Πληροφορικής στην αυτόματη επεξεργασία σήματος και στην υποβοήθηση της διαδικασίας της διάγνωσης στην Ιατρική αποτελεί έναν από τους πιο πρόσφατους και πιο ενεργούς ερευνητικούς τομείς σήμερα. Η παρούσα διατριβή πραγματεύεται μια σειρά θεμάτων που σχετίζονται με το γενικότερο πρόβλημα της ανάλυσης ιατρικής εικόνας, ειδικότερα της μαστογραφίας, και τη διεξοδική μελέτη όλων των επιπέδων σχεδίασης ενός συστήματος διάγνωσης μέσω Η/Υ. Παρουσιάζεται η ανάλυση του ίδιου του ιατρικού προβλήματος, δηλαδή ο καθορισμός των απεικονιστικών χαρακτηριστικών που θεωρούνται ενδείξεις παθογένειας στην μαστογραφία, καθώς επίσης και ο τρόπος που αυτά υλοποιούνται σε νέα, ολοκληρωμένα συστήματα ακτινολογικής απεικόνισης με δυνατότητες ενσωματωμένης (embedded) ψηφιακής επεξεργασίας, με σκοπό τη βελτίωση του τελικού αποτελέσματος και τη μείωση της ακτινοβολίας για την/τον ασθενή. Σε ανώτερα στάδια επεξεργασίας περιγράφονται εξειδικευμένοι αλγόριθμοι εντοπισμού και κωδικοποίησης των κλινικώς σημαντικών απεικονιστικών χαρακτηριστικών, καθώς επίσης και ανάλυσής τους μέσω προηγμένων μοντέλων Στατιστικής Μάθησης και Αναγνώρισης Προτύπων. Τέλος, τα συστήματα αυτά επεκτείνονται σε ολοκληρωμένα μοντέλα πολλαπλών ταξινομητών προτύπων υπό την οπτική της Θεωρίας Παιγνίων και της βέλτιστης συλλογικής απόφασης, με σκοπό τη σχεδίαση αποδοτικών και υπολογιστικά οικονομικών λύσεων στο επίπεδο της αυτόματης διάγνωσης μέσω Η/Υ. Το περιεχόμενο της παρούσας διατριβής σχετίζεται συνολικά με 6 δημοσιεύσεις εργασιών σε επιστημονικά περιοδικά και 12 ανακοινώσεις σε συνέδρια.
Εκκλησιαστικά και κοσμικά λιθόγλυπτα στην Ήπειρο (τέλη 18ου-20ου αιώνα)
Authors: Τσούπη-Ρέμου Μαρία
Published: August 2021

Στη μελέτη αυτή μέσα απο επιτόπια έρευνα έχει φωτογραφηθεί ένας σημαντικός αριθμός απο λιθογλυπτες παραστάσεις που συναντώνται στις προσόψεις περισσότερο κτισμάτων της Ηπείρου και κυρίως του Ζαγορίου Γίνεται αναφορά στους δημιουργους-πελεκανους και το έργο τους κατηγοριοποιείται με βάση τη θέση και τη χρήση του Αναλύονται οι αισθητικοί κανόνες που ακολουθεί η λιθογλυπτική τέχνη Στη συνέχεια διερευνάται ο συμβολικός χαρακτήρας των παραστάσεων οι οποίες ερμηνεύονται ως στοιχεία της οργάνωσης του ανθρωπογενους χώρου Στη σημειολογική προσέγγιση οι δημιουργοί περιγράφονται ως φορείς άλλα και παράγωγοι των αντιλήψεων της εκάστοτε κοινωνίας Η λιθογλυπτική αντιμετωπίζεται ως τεχνική και τέχνη μαζί ο δε χαρακτήρας του καλλιτεχνικού ύφους αποδεικνύεται οτι προσδιορίζεται απο το εντόπιο πολιτισμικό ήθος Στη συνέχεια αναλύεται η λειτουργία των παραστάσεων ως «σημείων» των κοινωνικών δομών Έπειτα αναζητήθηκε μέσα απο το πλήθος των ζωτικών και φυτικών μοτίβων η σχέση αλληλεξάρτησης που υποδηλώνεται μεταξύ του άνθρωπου και της φύσης Αυτό βέβαια, για τα δεδομένα μιας παραδοσιακής κοινότητας Τέλος τα λιθογλυπτα αναλύονται ως υποδηλώσεις ψυχικών καταστάσεων Αποτελούν δηλαδή έναν κώδικα επικοινωνίας ο οποίος οδηγεί στη βίωση της ιερότητας του χώρου τόσο του ναού οσο και της κατοικίας η οποία αποτελεί έτσι έναν μικρόκοσμο Διαπιστώνεται οτι ενω τα θέματα προέρχονται απο ετερόκλητους χώρους όμως αφομοιώνονται σ έναν γόνιμο συγκερασμό που έχει ως κύριο στόχο την αποτροπή του κάκου και την εφελκυση του κάλου Στα νεοτέρα χρονιά η τέχνη έχασε τον αρχικό συμβολισμό όμως εξακολουθεί να συμβολίζει σύγχρονες αντιλήψεις και αισθητικές επιλογές
Βιοχημική, μοριακή και γενετική διερεύνηση της αντίδρασης κλινικών στελεχών Klebsiella pneumoniae στα β-λακταμικά αντιβιοτικά
Authors: Γαζούλη Μαρία
Published: August 2021

Σκοπός ήταν η εντόπιση και ο χαρακτηρισμός των μηχανισμών αντοχής της K. pneumoniae στα β-λακταμικά αντιβιοτικά. Η μεθοδολογία που ακολουθήθηκε περιελάμβανε: α) συλλογή στελεχών Κ. pneumoniae ανθεκτικά στις β-λακτάμες, β) ταυτοποίηση, γ) έλεγχος κλωνικότητας, δ) παραγωγή β-λακταμασών, ε) ανάλυση πλασμιδίων, στ) βακτηριακή σύζευξη γενετικής μεταμόρφωσης, ζ) βιοχημικός χαρακτηρισμός, η) γενετικός χαρακτηρισμός ενζύμων και θ) μελέτη διαπερατότητας βακτηριακού τοιχώματος. Τα αποτελέσματα έδειξαν ότι τα στελέχη μπορούν να ταξινομηθούν σε 3 κύριες κατηγορίες. Η πρώτη περιλαμβάνει στελέχη ανθεκτικά στις νεότερες κεφαλοσπορίνες και την αζτερονάμη. Ο φαινότυπος αντοχής οφείλεται στην παρουσία της SHV-5 τύπου β-λακταμάσης. Η δεύτερη κατηγορία περιλαμβάνει στελέχη ανθεκτικά στις κεφαλοσπορίνες και στους συνδυασμούς πενικιλλινών με β-λακτομασικούς αναστολείς λόγω πλασμιδιακών τύπου β-λακταμάσης τύπου C. Χαρακτηρίστηκε η LAT-2. Ο φαινότυπος αντοχής των στελεχών της τρίτης ομάδας / αντοχή στις 4ης γενιάς κεφαλοσπορίνες) οφείλεται στη συνεργιστική δράση της παρουσίας του ενζύμου SHV-5 και της μειωμένης εισόδου των αντιβιοτικών λόγω έλλειψης πορίνης 36Kda.
Σχεδίαση και έλεγχος ηλεκτρικών μηχανών μεταβλητής μαγνητικής αντίστασης (Switched Reluctance Machines – SRMs)
Authors: Μανωλάς Ιάκωβος
Published: August 2021

Η προκειμένη διδακτορική διατριβή, που τιτλοφορείται «Σχεδίαση και Έλεγχος Ηλεκτρικών Μηχανών Μεταβλητής Μαγνητικής Αντίστασης (Switched Reluctance Machines - SRMs)», αποτελεί μια αναλυτική και ενδελεχή μελέτη επί της λειτουργίας και του ελέγχου των SRMs. Κύρια επιδίωξη της εργασίας αποτελεί η σκιαγράφηση των δυνατοτήτων αλλά και των αδυναμιών των συστημάτων ηλεκτρικής κίνησης με SRMs και η ανάπτυξη προτάσεων που θα βελτιώσουν τα χαρακτηριστικά τους. Πρώτο βήμα στην πορεία αυτή είναι η ανάλυση της λειτουργίας των SRMs και των σύνθετων ηλεκτρομαγνητικών φαινομένων που συνδέονται με αυτή. Από τη λεπτομερή ανάλυση του ηλεκτρομαγνητικού πεδίου με τη μέθοδο των πεπερασμένων στοιχείων (FEA), προέκυψαν σημαντικές παρατηρήσεις και ιδιαίτερα χρήσιμα δεδομένα, τα οποία αποτέλεσαν το εφαλτήριο για τη συνέχεια. Βάσει αυτών μελετήθηκε, σχεδιάστηκε και κατασκευάστηκε εκ βάθρων πρότυπη 6/4 SRM, καθώς και η σχετική διάταξη οδήγησης με ηλεκτρονικούς μετατροπείς ισχύος που ελέγχονται από ψηφιακό επεξεργαστή σήματος (DSP). Η ανωτέρω πειραματική διάταξη χρησιμοποιείται για την πειραματική επιβεβαίωση των νέων προτεινόμενων τεχνικών ελέγχου. Στα πλαίσια της διατριβής, αναπτύχθηκε νέα μη γραμμική τεχνική για τον ακριβή έλεγχο του ρεύματος φάσεως μιας SRM, η οποία βασίζεται στην τεχνική ελέγχου με ολίσθηση επί επιφάνειας (sliding mode control). Η νέα τεχνική παρέχει ρύθμιση ρεύματος με εξαιρετική δυναμική συμπεριφορά και ακρίβεια, ενώ εξασφαλίζει περίπου σταθερή διακοπτική συχνότητα και ομοιόμορφη χρήση των ημιαγωγών. Η αντιπαραβολή της με τις καθιερωμένες τεχνικές ελέγχου και η πειραματική επιβεβαίωση των αποτελεσμάτων τεκμηριώνουν πλήρως την επιλογή της. Επιπλέον, αναλύθηκε και προτάθηκε κατάλληλος εκτιμητής άνευ αισθητήρα (sensorless) της γωνιακής θέσεως του δρομέα και της αναπτυσσόμενης ηλεκτρομαγνητικής ροπής, ο οποίος επιτρέπει την ακριβή εκτίμηση των εν λόγω μεγεθών, ακόμα και όταν περισσότερες της μιας φάσεις της SRM άγουν ταυτοχρόνως. Η λειτουργία του εκτιμητή βασίζεται στα δεδομένα που εξήχθησαν από την ανάλυση του ηλεκτρομαγνητικού πεδίου που προηγήθηκε. Εν κατακλείδι, η παρούσα διατριβή δημιουργεί πάμπολλα εναύσματα για περεταίρω μελέτη και ανοίγει νέες ερευνητικές ατραπούς, οι οποίες θα ωθήσουν τα συστήματα ηλεκτρικής κίνησης με SRMs να λάβουν μια καίρια θέση στις εφαρμογές του μέλλοντος.
Μεταβολές εντερικού βλεννογόνου νεοκύστης μετά ριζική κυστεκτομή
Authors: Δελλής Αθανάσιος
Published: August 2021

Ο σκοπός αυτής της διατριβής ήταν η προοπτική μελέτη των ιστολογικών μεταβολών, καθώς και του αποπτοτικού και αναγεννητικού μηχανισμού του ειλεϊκού βλεννογόνου, τόσο στις ορθότοπες εγκρατείς νεοκύστες, όσο και στις μη εγκρατείς ετερότοπες νεοκύστες (conduits).Στα πλαίσια αυτά λοιπόν, πενήντα ασθενείς (46 άνδρες και 4 γυναίκες), ηλικίας 52 έως 78 ετών, υποβλήθηκαν σε ριζική κυστεκτομή με συνοδό εκτροπή ούρων. Στην πρώτη ομάδα, σε 20 ασθενείς δημιουργήθηκε ορθότοπη εγκρατής νεοκύστη, ενώ στην δεύτερη ομάδα, σε 30 ασθενείς δημιουργήθηκε μη εγκρατής ετερότοπη νεοκύστη (conduit). Σε όλους αυτούς τους ασθενείς ελήφθη διεγχειρητικά ιστοτεμάχιο ειλεού που χρησιμοποιήθηκε στη συνέχεια ως μάρτυρας, ενώ στη συνέχεια ελήφθησαν τυχαία βιοπτικά τεμάχια ειλεού 6, 12, 24, 36 και 48 μήνες μετά το χειρουργείο. Στα ιστοτεμάχια αυτά μελετήθηκαν ιστολογικές (ύψος λαχνών, βάθος κρυπτών, ηωσινοφιλική διήθηση), αναγεννητικές (Ki-67) και αποπτωτικές (Bcl-2, TUNEL) παράμετροι.Κατά τη διάρκεια των 4 ετών της μετεγχειρητικής παρακολούθησης, παρατηρήσαμε μια προοδευτική ελάττωση της έκτασης του λαχνωτού βλεννογόνου, καθώς και του ύψους των λαχνών και του βάθους των κρυπτών, παράλληλα με ηωσινοφιλική και φλεγμονώδη διήθηση και στις δύο ομάδες ασθενών. Ο λόγος ύψος λαχνών / βάθος κρυπτών έδειξε μια στατιστικά σημαντική διαφορά (ρ<0.05) μεταξύ των δύο ομάδων μετά τους πρώτους 6 μήνες. To Bcl-2 παρουσίασε προοδευτική αύξηση μέχρι τους 24 μήνες στην πρώτη ομάδα της ορθότοπης εγκρατούς εκτροπής, ενώ αυτό παρατηρήθηκε στους πρώτους 12 μήνες στη δεύτερη ομάδα, κάτι που ακολουθήθηκε από πτώση στη συνέχεια. Το Κΐ-67 παρουσίασε προοδευτική αύξηση μετά τον 6° μήνα στην πρώτη ομάδα, ενώ στη δεύτερη ομάδα παρουσίασε αύξηση μέχρι τον 24° μήνα και πτώση στη συνέχεια. To TUNEL έδειξε δύο κορυφές, αντίστοιχα στους 24 και 48 μήνες από το χειρουργείο. Σε καμιά από τις δύο ομάδες δεν παρατηρήθηκε δυσπλασία ή νεοπλασία.Σαν συμπέρασμα λοιπόν, θα μπορούσε να ειπωθεί, πως τόσο στα conduits όσο και στις ορθότοπες εγκρατείς νεοκύστες με χρήση ειλεού, παρατηρείται μια ιστολογική «προσαρμογή» του βλεννογόνου του ειλεού στο καινούριο περιβάλλον. Σε σύγκριση μεταξύ τους, η προσαρμογή αυτή είναι εντονότερη στις ορθότοπες εγκρατείς νεοκύστες, έχοντας στατιστικά σημαντική διαφορά συγκρινόμενη με αυτή που παρατηρείται στα conduits. Τόσο η αναγεννητική ικανότητα όσο και ο αποπτωτικός μηχανισμός επηρεάζονται επίσης, όπως καταδεικνύεται από τις μεταβολές των Ki-67, bcl-2 και TUNET, με ρυθμούς αντίστοιχους των ιστολογικών μεταβολών. Θα πρέπει όμως να γίνουν περαιτέρω έρευνες στην κατεύθυνση αυτή, ώστε να εμπλουτισθούν οι γνώσεις μας σχετικά με τις υποκείμενες μοριακές μεταβολές στον εντερικό βλεννογόνο των νεοκύστεων.
Εγκεφαλική λειτουργική απεικόνιση μηχανισμών λειτουργίας αντιγραφής προτύπων
Authors: Τζαγκαράκης Χαρίδημος
Published: August 2021

Στόχος: Η μελέτη της αναπαραγωγής κινητικών προτύπων και συγκεκριμένα ο συσχετισμός των εγκεφαλικών διεργασιών που εκτελούνται κατά την αναπαραγωγή προτύπων με συγκεκριμένες εγκεφαλικές περιοχές στους μετωπιαίο και βρεγματικό λοβούς. Επίσης η διερεύνηση της σχέσης που υπάρχει μεταξύ των εγκεφαλικών περιοχών που ενεργοποιούνται. Τέλος η μελέτη του τυχόν ρόλου που παίζουν παράγοντες όπως είναι το φύλο και το μέτρο της «πλευρικότητας», των πειραματικών υποκειμένων. Μεθοδολογία: Είκοσι υγιείς δεξιόχειρες (10 άνδρες – 10 γυναίκες) συμμετείχαν σε ένα πείραμα αποτελούμενο από τρεις διακριτές δοκιμασίες («ηρεμία», «οπτική», «κινητική») που αναφέρονται στην οπτική εκτίμηση ή και κινητική αναπαραγωγή 9 διαφορετικών σχημάτων («πρότυπα»). Η εγκεφαλική δραστηριότητα των εθελοντών καταγράφηκε με τη χρήση λειτουργικής μαγνητικής τομογραφίας (αντισκίαση BOLD). Τα δεδομένα αναλύθηκαν μετά την κατάλληλη προεπεξεργασία με τη χρήση ανάλυσης διασποράς και της πολυπαραγοντικής μεθόδου πολυδιαστατικής κλιμάκωσης (multidimensional scaling). Αποτελέσματα: Σαφής υπεροχή του «κυρίαρχου» ημισφαιρίου σε ότι αφορά την κινητική ενεργοποίηση των «περικεντρικών» περιοχών του φλοιού – υπάρχει υπεροχή της ενεργοποίησης στο δεξί ημισφαίριο για τη διαβρεγμάτιο αύλακα και το κάτω βρεγματικό λοβίο. Η πολυπαραγοντική ανάλυση δείχνει τη διάταξη των περιοχών του φλοιού που μελετήθηκαν σε δύο βασικές διαστάσεις εκ των οποίων η μια είναι ανατομική. Επίσης η ανάλυση αυτή δείχνει πως οι βρεγματικές και μετωπιαίες περιοχές του εγκεφάλου χρησιμοποιούν διαφορετικές στρατηγικές αναπαραγωγής προτύπων ανάλογα με το είδος του προτύπου.